ભારતનો વર્ષ 2018-19 નો ક્રિકેટ કાર્યક્રમ જાહેર, વર્લ્ડ કપ સુધી ભરચક રહેશે કાર્યક્રમ - SportsMirror.in
in Cricket, Featured Stories
મુંબઇ : ભારતીય ક્રિકેટ બોર્ડે ટીમ ઇન્ડિયાનો વર્ષ 2018-19 સુધીના ક્રિકેટ કાર્યક્રમની જાહેરાત કરી દીધી છે. મહત્વની વાત એ છે કે વર્ષ 2019માં ઇંગ્લેન્ડમાં યોજાનાર વર્લ્ડ કપ સુધી ભારતીય ટીમનો ક્રિકેટ કાર્યક્રમ ઘણો ભરચક રહેવાનો છે. ભારતીય ક્રિકેટ ટીમ 2018-19ની સીઝનમાં 30 જેટલી વન ડે ઈન્ટરનેશનલ મેચ રમનાર છે. જ્યારે બધા જ ફોર્મટમાં કુલ 63 ઈન્ટરનેશનલ મેચ રમશે. ભારતીય ટીમ 12 ટેસ્ટ મેચ સાથે 21 ટી-20 ઈન્ટરનેશનલ મેચ પણ રમનાર છે. ભારતની વર્તમાન સીઝન (2017-18) શ્રી લંકા સામેની ટ્રાઈ ટી-20 ટુર્નામેન્ટ સાથે સમાપ્ત થશે. આ ટુર્નામેન્ટમાં બાંગ્લાદેશ ત્રીજી ટીમ છે.
જુન 2018 થી ભારતના અભિયાનની શરૂઆત થશે
ભારતીય ક્રિકેટ કેલેન્ડર એપ્રિલમાં ઈન્ડિયન પ્રીમિયર લીગ (IPL 2018) 2018થી શરૂ થશે. જ્યારે જૂનમાં આયરલેન્ડ સામે બે મેચની ટી-20 શ્રેણી સાથે ટીમ ઈન્ડિયાના અભિયાનનો આરંભ થશે. આ જ મહિનામાં બેંગલુરુમાં એફઘાનિસ્તાન સામે માત્ર એક ટેસ્ટ રમવામાં આવશે. જુલાઈમાં ઈગ્લેન્ડની ટીમ અઢી મહિના માટે ભારત આવશે. ઈગ્લેન્ડ ભારતમાં પાંચ ટેસ્ટ, ત્રણ વન ડ ઈન્ટરનેશનલ અને ત્રણ ટી-20 મેચ રમશે.
એશિયા કપની પણ થશે જાહેરાત
પીટીઆઈ મુજબ એશિયા કપ પણ આગામી સીઝનમાં યોજાવાનો છે. પરંતુ તેની તારીખ અને સ્થળ હજુ સુધી જાહેર કરવાના બાકી છે. એશિયા કપમાં લગભગ 9 વન-ડે મેચ હશે. ભારતની ઘર આંગણે મેચ ઓછી હશે. જેમાં વેસ્ટ ઈન્ડીઝની ટીમ ઓક્ટોબર-નવેમ્બરમાં બે ટેસ્ટ, પાંચ વન-ડે અને 3 ટી-20 મેચ માટે આવશે. વેસ્ટ ઈન્ડીઝના પ્રવાસ બાદ ભારતીય ટીમ નવેમ્બર-ડિસેમ્બરમાં ઓસ્ટ્રેલિયા જશે અને ત્યાં ચાર ટેસ્ટ, 3 ટી-20 અને 3 વન-ડે મેચ રમશે.
બીસીસીઆઈએ ન્યૂઝીલેન્ડમાં ટેસ્ટ ક્રિકેટ નહીં રમવાનો નિર્ણય લીધો છે કારણ કે ભારતીય સમયઅનુસાર સુવારે સાડા ત્રણ વાગ્યે ટેસ્ટ મેચ રમવી દુનિયાના સૌથી અમીર ક્રિકેટ બોર્ડ માટે વ્યવસાયિક રીતે વ્યવહારિક નથી. ન્યૂઝીલેન્ડનો પ્રવાસ જાન્યુઆરીના મધ્યથી ફેબ્રુઆરીના મઘ્ય સુધી ચાલશે. જેમાં પાંચ વન-ડે અને પાંચ ટી-20 મેચો રમાશે. ફેબ્રુઆરીના બીજા હાફમાં ઓસ્ટ્રેલિયાની ટીમ સીમિત ઓવરોની સીરીઝ માટે ભારત આવશે. જેમાં પાંચ વનડે અને 2 ટી20 મેચનું આયોજન થશે. 2018-19ની સીઝન ઝિમ્બાબ્વે સાથે ત્રણ મેચોની ટી-20 સીરીઝ સાથે ખતમ થશે.
Tags: BCCICricket newscricket news in gujaratiIndian cricket newsIndian cricket team schedula out
વિરાટ કોહલી બન્યો મેન ઓફ ધ સીરીઝ પણ ક્રેડિટ પત્ની અનુષ્કાને મળી
આજે ભારત અને દ.આફ્રિકાની પુરૂષની પહેલી અને મહિલા ટીમ વચ્ચે અંતિમ ટી20 મેચ રમાશે
Mumbai (SportsMirror.in) : IPL 2020 ને હવે પાંચ મહિના જ બાકી છે. ત્યારે ઇન્ડિયન પ્રીમિયર લીગ 2020 ને લઇને મળી...